Agnė Bilotaitė

Agnė Bilotaitė (g. 1982 m. sausio 29 d. Klaipėdoje) – Lietuvos politikė, Seimo narė, buvusi vidaus reikalų ministrė.

 Biografija 
2000 m. baigė Klaipėdos „Vėtrungės“ gimnaziją. 2006 m. Klaipėdos universiteto Socialinių mokslų fakultete įgijo politikos mokslų bakalauro kvalifikacinį laipsnį. Studijų metais praktiką atliko Užsienio reikalų ministerijos Vidurio ir Pietryčių Europos skyriuje. 2004 m. per mainų programą buvo išvykusi studijuoti į Vokietiją, Miuncheno Bundesvero akademiją. 2012 m. Mykolo Romerio universitete apsigynė teisės magistrą.Agnė Bilotaitė, lrs.lt

2003 m. su šeima įsteigė įmonę, užsiimančią krovinių vežimu vidaus keliais, įmonės administratorė. Konkurse „Mis Klaipėda 2003“ iškovojo Miss Foto titulą, kurį suteikė dienraščio Vakarų ekspresas skaitytojai.

Nuo 2006 m. aktyviai dalyvauja Socialinių problemų sprendimo asociacijos veikloje, viena iš šios organizacijos įkūrėjų. Nuo 2007 m. TS-LKD Klaipėdos skyriaus moterų bendruomenės pirmininkė.

Nuo 2007 m. Seimo nario Jurgio Razmos, po pusmečio – Seimo nario Sauliaus Pečeliūno padėjėja.

Nuo 2008 m. Seimo narė, pirmą kartą išrinkta būdama 25–erių.Vyriausioji rinkimų komisija 

Nuo 2020 m. gruodžio vidaus reikalų ministrė.Agnė Bilotaitė. Visuotinė lietuvių enciklopedija. Nuoroda tikrinta 2021-06-25.

 Partija 
Nuo 2006 m. partijos Tėvynės sąjunga - Lietuvos krikščionys demokratai narė. 2006 m. Tėvynės sąjungos Vakarų regiono vadybininkė. 2011–2012 m. – partijos Klaipėdos miesto skyriaus pirmininkė, nuo 2011 m. Tėvynės sąjungos Vakarų skyrių sueigos pirmininkė.

 Asmeninis gyvenimas 
Turi du sūnus – Joną (g. 2017 m.) ir Beną (g. 2019 m.). Vaikų tėvas ir gyvenimo draugas – verslininkas, lenktynininkas Gintas Petrus.

 Išnašos 

|-

Kategorija:Seimo nariai
Kategorija:Lietuvos vidaus reikalų ministrai